| **† *Hieraaetus moorei*** |
| --- |
| Hasto sakalinis erelis (Harpagornis moorei)Hasto sakalinio erelio kaukolė |
| **Būklė** |
|  |
| Išnykusi rūšis |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Vanaginiai paukščiai  *( Accipitriformes)* |
| Šeima: | Vanaginiai  *( Accipitridae)* |
| Pošeimis: | Suopiai  *( Buteoninae)* |
| Gentis: | Sakaliniai ereliai  *( Hieraaetus)* |
| Rūšis: | Hasto sakalinis erelis  *( Hieraaetus moorei)* |

 |
| Binomas |
| ***Hieraaetus moorei***Haast, 1872 |
| **Sinonimai** |
| * *Harpagornis moorei* Haast, 1872
 |

**Hasto sakalinis erelis**, arba **milžiniškasis Hasto erelis** (*Hieraaetus moorei*) – vanaginių paukščių (*Falconiformes*) būrio, suopių (*Buteoninae*) pošeimio išnykusi plėšriųjų paukščių rūšis.

Hasto sakalinių erelių *(paveikslėlio viršuje)* ir dabar gyvenančių jų artimiausių giminaičių – australinių sakalinių erelių (*Hieraaetus morphnoides*) kojų palyginimai
Hasto sakalinis erelis puola moa (*Dinornithiformes*). Šis ekspozicinis modelis įrengtas Naujosios Zelandijos Velingtono *Te Papa Tongarewa* muziejuje

Buvęs paplitimas
----------------

Buvo paplitę Naujosios Zelandijos Pietų saloje.

Pavadinimas ir mokslinė klasifikacija
-------------------------------------

Hasto sakalinį erelį pirmasis apibūdino Julius fon Hastas (*Julius von Haast*) 1870 metais, ją pavadindamas *Harpagornis moorei*, pagal Džordžą Henrį Morą (*George Henry Moore*), kuriam priklausiančiame žemės sklype *Glenmark Estate* aptiko šio paukščio kaulus. Genties pavadinimas *Harpagornis* kilo nuo gr. harpax – reiškiančio rajus, plėšrus, grobuoniškas, ir gr. ornis – reiškiančio paukštis.

Deoksiribonukleorūgšties (DNR) analizės išvados parodo, kad Hasto sakaliniams ereliams artimiausi yra dabar gyvenantys nykštukiniai sakaliniai (*Hieraaetus pennatus*) ir australiniai sakaliniai ereliai (*Hieraaetus morphnoides*), nuo kurių atsiskyrė maždaug prieš 700 000-1,8 mln. metų. Per šį laiką dešimt ar penkiolika kartų padidėjo jų masė ir tai žinomi bene greičiausi stuburinių (*Vertebrata*) potipyje evoliucijos pokyčiai pasitaikę šioje rūšyje.

Kūno išmatavimai, svoris ir bendras apibūdinimas
------------------------------------------------

Nors per visą Žemės istoriją yra gyvenusių kur kas stambesnių plėšriųjų paukščių rūšių nei Hasto sakaliniai ereliai, bet jeigu juos lyginti su visomis iki šiol išlikusiomis plėšriųjų paukščių sąraše esančiomis rūšimis, jie visus juos pranoksta visais didesniais išmatavimais. Jų kūno svoris ir kiti matmenys truputį pranoko dabar gyvenančių pačių stambiausių vanaginių (*Accipitridae*) ir amerikinių grifų (*Cathartidae*) plėšriųjų paukščių šeimose esančias rūšis. Patelės svėrė 10–15 kg, o patinai 9–12 kg. Pagal kito šaltinio duomenis, patelės svėrė virš **16,5** kg. Nepaisant jų stambaus kūno, jie turėjo palyginus neilgus sparnus – nuo vieno iki kito išskėsto sparno galo ilgis buvo apie **2,6–3** m. Toks sparnų ilgis labai panašus į dabar gyvenančių vienų stambiausių suopių (*Buteoninae*) pošeimio paukščių kaip, kad australinių pleištauodegių erelių (*Aquila audax*), kilniųjų erelių (*Aquila chrysaetos*), kautyninių erelių (*Polemaetus bellicosus*), baltapečių jūrinių erelių (*Haliaeetus pelagicus*) išskėstų sparnų tarpugalius, nors kurių kūno dydis milžiniškiems Hasto ereliams prilygsta tik keturiasdešimt procentų. Palyginus trumpų sparnų ilgis paaiškinamas prisitaikymu aplinkoje, kad tai jiems padėjo medžioti kitus gyvūnus Naujosios Zelandijos tankiuose krūmynuose ir miškuose. Didžiausi suopių (*Buteoninae*) pošeimyje paukščiai kaip harpijos (*Harpia harpyja*) ir ereliai beždžionėdžiai (*Pithecophaga jefferyi*) - gyvenantys ir medžiojantys miškuose, taip pat turi kur kas trumpesnius sparnus, lyginant su jų kūno matmenimis.

Šių erelių kojų ir sparnų stiprūs raumenys leisdavo jiems vien tik pašokus pakilti nuo žemės skrydžiui, nepaisant jų sunkaus kūno svorio. Jų patelės turėjo plačią, 50 cm ilgio uodegą ir tai kompensuodavo jų neilgus sparnus bei padėdavo pakilti. Bendras patelių kūno ilgis siekė **1,4** m, stovinčių aukštis – **90** cm ar daugiau.

Medžioklė ir mityba
-------------------

Medžiodavo labai didelius, neskraidančius paukščius, įskaitant moa (*Dinornithiformes*), kurie svėrė penkiolika kartų daugiau nei patys Hasto sakaliniai ereliai. Kaip manoma, moa paukščius užpuldavo skrisdami 80 km/val. greičiu ir čiupdavo auką už dubens su galingais nagais, ir tuo pačiu momentu snapu kirsdavo į galvą arba kaklą.

Maorių legendos
---------------

Kaip manoma, maorių legendose Hasto milžiniškieji ereliai minimi *„Pouakai"*, *„Hokioi"* ar *„Hakawai"*. Kai kuriose maorių legendose teigiama, kad *„Pouakai"* nužudydavo žmones, kas anot dabartinių mokslininkų galėjo būti realu, jeigu *„Pouakai"* ir reikšdavo šią erelių rūšį.

Išnykimo priežastys
-------------------

Hasto sakaliniai ereliai išnyko apie 1400 metus, kada jų pagrindinis medžioklės ir maisto objektas – neskraidantys, iki 400 kg sveriantys moa (*Dinornithiformes*) paukščiai buvo išmedžioti atsikėlusių į Naująją Zelandiją 1250–1300 metais pirmųjų žmonių (maorių), o šių erelių apgyvendinti tankūs miškai buvo apretinti, iškirsti, išdeginti. Taip pat jeigu remiantis maorių legendomis, kad Hasto sakaliniai ereliai nužudydavo ir lesdavo žmones, tad galima prielaida, kad juos dėl šių priežasčių maoriai galutinai galėjo ir išnaikinti. Galima tik numanyti smūgio jėgą, kada 80 km/val greičių netikėtai, ant nepasiruošusios aukos krenta ir kerta snapu tokio didelio svorio paukštis – taip lengvai galėjo nužudyti ne tik senolius ar vaikus, bet ir suaugusiuosius. Žinoma turėdami rankoje ginklą ir pastebėję šio erelio antpuolį, maoriai galėdavo lengvai apsiginti.

Taip pat skaitykite
-------------------

* *Dynatoaetus gaffae*
* Pasaulio stambiausių plėšriųjų paukščių rūšių sąrašas

Šaltiniai
---------

1. ↑  Brathwaite, D. H. (December 1992). „Notes on the weight, flying ability, habitat, and prey of Haast's Eagle (*Harpagornis moorei*)" (PDF). *Notornis*. Ornithological Society of New Zealand. **39** (4): 239–247. Suarchyvuotas originalas (PDF) 19 January 2012. Nuoroda tikrinta 26 January 2014.
2. ↑  Worthy, T. & Holdaway, R. *The Lost World of the Moa: Prehistoric Life of New Zealand*. Indiana University Press (2003), ISBN 978-0253340344

Nuorodos
--------

* nhm.ac.uk / The world's largest eagle hunted unlike any other bird of prey; By James Ashworth, Natural History Museum; First published 1 December 2021 | *anglų kalba*
* newsroom.unsw.edu.au / Research backs legend of man-eating bird; University of New South Wales; 22 Sep 2009 | *anglų k.*
* nzherald.co.nz / Maori legend of man-eating bird is true; By Paul Rodgers, 13 Sep, 2009 | *anglų k.*
* nzbirds.com / Pouakai, the Haast eagle | *anglų k.*
* nzconservationtrust.org.nz / New Zealand Eagle *Harpagornis moorei* Archyvuota kopija 2007-09-27 iš Wayback Machine projekto. | *anglų k.*
* wingspan.co.nz / Haast’s eagle What did Haast's eagle look like? | *anglų k.*
* icr.org / Child-Eating Eagle No Longer a Myth; BY BRIAN THOMAS, PH.D. SEPTEMBER 24, 2009. Institute for Creation Research (*Kūrinijos tyrimų institutas*) | *anglų k.*

|  |  |
| --- | --- |
|  | **Vikiteka: Hasto sakalinis erelis** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPaukščiai |
| --- |
|  |
| Anatomija | 

Kiaušinis • 
Pastaibis • 
Pasturgalinė liauka • 
Plunksna • 
Apdaras • 
Regėjimas • 
Skrydis • 
Snapas • 
Sparnas • 
Šėrimasis
 |
|  |
| Evoliucija | 

Paukščių kilmė • 
Archeopteriksas • 
Enantiornithes • 
Hesperornithes • 
Hibridizacija • 
Vėlyvojo kvartero priešistoriniai paukščiai • 
Fosilijos  • 
Jūriniai paukščiai • 
Vandens paukščiai • 
Išnykę paukščiai • 
Neskraidantys paukščiai • 
Šiuolaikiniai paukščiai
 |
|  |
| **Elgsena** | 

Giedojimas • 
Intelektas • 
Kolonijos • 
Migracija • 
Perėjimas (inkubacija) • 
Lizdinis parazitizmas • 
Lizdas • 
Drevė • 
Uoksas
 |
|  |
| **Paukščių būriai** | 

Audrašaukliniai • 
Čiurliniai • 
Eininiai • 
Flaminginiai • 
Gandriniai • 
Gegutiniai • 
Geniniai • 
Gerviniai • 
Hoacininiai • 
Irklakojiniai • 
Karveliniai • 
Kazuariniai • 
Kiviniai • 
Kraginiai • 
Lėliniai • 
Nandiniai • 
Nariniai • 
Naujojo pasaulio grifai • 
Papūginiai • 
Pelėdiniai • 
Peliniai • 
Pingvinai • 
Ragasnapiniai • 
Sakaliniai • 
Sėjikiniai • 
Smiltvištiniai • 
Strutiniai • 
Tinaminiai • 
Trogoniniai • 
Vanaginiai • 
Vištiniai • 
Žalvarniniai • 
Žąsiniai • 
Žakamariniai • 
Žvirbliniai • 
 |
|  |
| **Sąrašai** | 

Būriai ir šeimos • 
Paukščiai pagal didžiausią išskleistų sparnų tarpugalį • 
Pasaulio stambiausi paukščiai • 
Plėšrieji paukščiai • 
Pasaulio stambiausi plėšrieji paukščiai • 
Pasaulio smulkiausi plėšrieji paukščiai • 
Lietuvos paukščiai • 
Lietuvos žvirbliniai paukščiai • 
Lietuvos plėšrieji paukščiai • 
Lietuviškas paukščių vardynas
 |
|  |
| **Paukščiai ir žmogus** | 

Ornitologija • 
Paukščių apsauga • 
Paukščių žiedavimas • 
Paukščių kolekcijos • 
Paukščių stebėjimas • 
Paukščių maitinimas • 
Dirbtinis lizdas • 
Inkilas • 
Lesykla • 
Avikultūra • 
Lietuvos ornitologų draugija • 
Lietuvos ornitofaunistinė komisija
 |
|  |
| VIKISRITIS· Kategorija |

 |